62023TJ1086_INF
Rozsudok Všeobecného súdu (druhá komora) z 5. februára 2025 –Fondazione Save The Chickens/Komisia
(vec T‑1086/23)
„Inštitucionálne právo – Európska občianska iniciatíva – ‚End the Slaughter Age‘ (Skončime éru zabíjania) – Zhromažďovanie vyhlásení o podpore – Nedosiahnutie požadovaného počtu vyhlásení o podpore – Oznámenie o ukončení – Článok 9 ods. 7 nariadenia (EÚ) 2019/788“
1.
Žaloba o neplatnosť – Právomoc súdu Únie – Návrhy smerujúce k tomu, aby bol inštitúcii udelený príkaz – Vylúčenie
(Článok 263 ZFEÚ)
(pozri bod 15)
2.
Občianstvo Únie – Práva občana – Predloženie iniciatívy občanov – Nariadenie 2019/788 – Zhromažďovanie vyhlásení o podpore – Povinnosť skupiny organizátorov informovať Európsku komisiu o počte získaných vyhlásení o podpore – Neúčasť Komisie na spočítaní uvedených vyhlásení – Povinnosť zohľadniť všetky formy prejavených vyhlásení o podpore – Neexistencia
(Článok 11 ods. 4 druhý pododsek ZEÚ; článok 24 prvý odsek ZFEÚ; nariadenie Európskeho parlamentu a Rady 2019/788, odôvodnenia 1 a 20 a článok 6 ods. 1, článok 8 ods. 1, článok 9 ods. 2 a 7 a článok 12)
(pozri body 19, 21 – 25, 36, 38, 39)
Výrok
1.
Žaloba sa zamieta.
2.
Fondazione Save The Chickens ETS znáša svoje vlastné trovy konania a je povinná nahradiť trovy konania, ktoré vznikli Európskej komisii.